`

**………… އެސޯސިއޭޝަންގެ ހިންގާ ގަވާއިދު**

**1. އެސޯސިއޭޝަނުގެ ނަން**

(ހ) މި އެސޯސިއޭޝަނުގެ ނަމަކީ ''.............'' އެވެ. ކުރުކޮށް ކިޔާނީ ''...........'' އެވެ. އިނގިރޭސި ބަހުންނަމަ ''..................'' އެވެ. ކުރުކޮށް ކިޔާނީ ''..............'' އެވެ.

**2. އެސޯސިއޭޝަނުގެ އިދާރާ**

(ހ) މި އެސޯސިއޭޝަނުގެ އިދާރާއަކީ .......... / .................، ދިވެހިރާއްޖެ އެވެ.

**3. އެސޯސިއޭޝަނުގެ މަޤްޞަދު**

(ހ) މި އެސޯސިއޭޝަނުގެ މަޤްޞަދަކީ ....................

**4. އެސޯސިއޭޝަނުގެ އާމްދަނީއާއި މުދާ**

(ހ) މި އެސޯސިއޭޝަނުގެ އާމްދަނީއާއި މުދަލަކީ އެސޯސިއޭޝަނުގެ މެންބަރުންނާއި، ހިންގާ ކޮމިޓީގެ މެންބަރުންގެ މެދުގައި ބަހާލެވޭ އެއްޗެއްނޫނެވެ.

(ށ) އެސޯސިއޭޝަނުގެ މެންބަރުންނާއި އެސޯސިއޭޝަނުގެ ހިންގާ ކޮމިޓީގެ މެންބަރުންނާއި އެސޯސިއޭޝަނުގެ މުއައްސިސުންނަށް އެސޯސިއޭޝަނުގެ މުދަލާއި ފައިސާގެ މައްޗަށް މިލްކުވެރިކަމުގެ އެއްވެސް ޙައްޤެއް ލިބިފައެއް ނުވެއެވެ.

(ނ) އެސޯސިއޭޝަން އުވާލެވޭ ޙާލަތެއްގައި އެސޯސިއޭޝަނުގެ ދަރަނިތަކާއި ޒިންމާތައް އަދާކުރުމަށްފަހު އެސޯސިއޭޝަނުގެ މިލްކުގައި އެއްވެސް މުދަލެއް ނުވަތަ ފައިސާއެއް ހުރި ނަމަ އެ މުދަލެއް ނުވަތަ ފައިސާއެއްގެ މިލްކުވެރިކަން ހިލޭސާބަހަށް މަސައްކަތްކުރާ ޖަމްޢިއްޔާއަކަށް ނުވަތަ ސަރުކާރު ޤަބޫލުކުރާ ޚައިރާތު ފަންޑަކަށް ބަދަލުކުރެވޭނެއެވެ. މިގޮތުން މިތަކެތި ބަދަލުކުރާނެ ފަންޑެއް ކަނޑައަޅާނީ އެސޯސިއޭޝަން އުވާލުމަށް ބާއްވާ ޖަލްސާގައެވެ.

**5. މެންބަރަކަށް ވެވޭގޮތާއި މެންބަރުންގެ ގިންތިތައް**

(ހ) މި އެސޯސިއޭޝަނުގެ މެންބަރަކަށް ވުމުގެ ފުރުޞަތު ދިވެހިރާއްޖޭގެ ކޮންމެ ރައްޔިތަކަށްވެސް އޮންނާނެއެވެ. މެންބަރަކަށްވާން ބޭނުންނަމަ އެކަން ބަޔާންކޮށް އެސޯސިއޭޝަނުގެ އިދާރާއަށް ހުށަހަޅަންވާނެއެވެ.

(ށ) މި އެސޯސިއޭޝަނުގެ މެންބަރަކަށްވާން އެދުމުން އެއިރަކު އެސޯސިއޭޝަނުގެ އޮފީސް ހިންގުމާއި ޙަވާލުވެހުންނެވި ބޭފުޅަކު އެފަރާތަކަށް އެސޯސިއޭޝަނުގެ ހިންގާ ގަވާއިދު އަންގާ އެގަވާއިދުގައިވާ ކަންތައްތަކަށް އެފަރާތުން އެއްބަސްވާނަމަ އޭގައިވާ ގޮތުގެމަތިން ރަޖިސްޓަރީކޮށްދީ ސޮއިކުރުމުން މެންބަރަކަށް ވެވުނީއެވެ.

(ނ) މި އެސޯސިއޭޝަނުގައި ތިބޭނީ ހިންގާ ކޮމިޓީ މެންބަރުންނާއި އާއްމު މެންބަރުންނެވެ.

**6. މެންބަރުކަމުން ވަކިވެވޭގޮތާއި، މެންބަރުކަމުން ވަކިކުރެވޭގޮތް**

(ހ) މި އެސޯސިއޭޝަނުގެ މެންބަރަކު މެންބަރުކަމުން ވަކިވާން ބޭނުންނަމަ އެކަން ބަޔާންކޮށް އެސޯސިއޭޝަނުގެ އޮފީހަށް ސިޓީއަކުން ހުށަހެޅުމުން އެ މެންބަރަކު މެންބަރުކަމުން ވަކިވީއެވެ. ނަމަވެސް އެސޯސިއޭޝަނަށް ނުވަތަ އެސޯސިއޭޝަނުން އެފަރާތަކަށް ދައްކަންޖެހޭ އެއްވެސް ފައިސާއެއް ނުވަތަ ޙަވާލުވެފައިވާ މަސްޢޫލިއްޔަތެއްވާނަމަ ދެފަރާތް އެއްބަސްވާގޮތެއްގެމަތިން ނިންމަންޖެހޭނެއެވެ.

(ށ) މީގެ އިތުރުން އެސޯސިއޭޝަނުގެ މެންބަރަކު އެސޯސިއޭޝަނުގެ ގަވާއިދާ އަދި ދިވެހިރާއްޖޭގެ ޤާނޫނާއި ޚިލާފު އެއްވެސް ޢަމަލެއް / ކަމެއް ކޮށްފިނަމަ އެ މެންބަރަކު އެސޯސިއޭޝަނުގެ މެންބަރުކަމުން ވަކިކުރެވޭނެއެވެ.

**7. ޗަންދާ**

(ހ) މި އެސޯސިއޭޝަނުގެ ކޮންމެ މެންބަރަކުވެސް ކޮންމެ މީލާދީ މަހެއްގެ ...... (......) ވަނަ ދުވަހުގެ ކުރިން .... (......) ރުފިޔާ ޗަންދާގެ ގޮތުގައި އެސޯސިއޭޝަނުގެ އިދާރާއަށް ދައްކަންވާނެއެވެ.

**8. އެސޯސިއޭޝަން ހިންގުމަށާއި، އެސޯސިއޭޝަނުގެ ޙަރަކާތްތައް ހިންގުމަށް ފައިސާ ހޯދާނެ ގޮތް**

(ހ) މުބާރާތްތައް ބާއްވައިގެން ފައިސާ ހޯދުން.

(ށ) .................

(ނ) .................

**9. ހިންގާ ކޮމިޓީ**

(ހ) މި އެސޯސިއޭޝަނުގެ ހިންގާ ކޮމިޓީއަކީ އާންމު މެންބަރުންގެ ޖަލްސާއެއް ބޭއްވިގެން އާންމު މެންބަރުންގެ ވޯޓުލުމަކުން އެސޯސިއޭޝަނުގައި އިސްކޮށް ޙަރަކާތްތެރިވުމަށް ހޮވޭ ކޮމިޓީއެކެވެ. ހިންގާ ކޮމިޓީގެ މުއްދަތު ހަމަވުމުގެ ކުރިން އަނެއް ދައުރަށް ހިންގާ ކޮމިޓީ އިންތިޚާބު ކުރުމަށްފަހު ކޮމިޝަނަރ އޮފް ސްޕޯޓްސް އަށް ހުށަހަޅަންވާނެއެވެ. މި އެސޯސިއޭޝަނުގެ އެންމެހާ ކަންތައްތަކުގައި މަސްޢޫލުވެ ޒިންމާ އުފުލާނީ އެއިރަކު އޮންނަ ހިންގާ ކޮމިޓީންނެވެ. ހިންގާ ކޮމިޓީގެ މުއްދަތަކީ މީލާދީ 4 (ހަތަރެއް) އަހަރު ދުވަހެވެ.

**10. ހިންގާ ކޮމިޓީގައި ހިމެނޭ މަޤާމުތައް**

(ހ) މި އެސޯސިއޭޝަނުގައި ހިމެނޭނީ:

(1) 1 (އެކެއް) ރައީސް.

(2) 1 (އެކެއް) ޚަޒާންދާރު.

(3) 1 (އެކެއް) ސެކްރެޓަރީ

**(މަތީގައިވާ މަޤާމުތަކުގެ އިތުރަށް ބޭނުންވާ މަގާމުތައް ހިމެނިދާނެއެވެ)**

**11. ހިންގާ ކޮމިޓީގައި ހިމެނޭ މަޤާމްތަކުގެ މަސްޢޫލިއްޔަތުތައް**

**(ހ) ރައީސް: ..................**

**(ށ) ހަޒާންދާރު: .................**

**(ނ) ސެކްރެޓަރީ: ............**

**12. ހިންގާ ކޮމިޓީއަށް މެންބަރުން އިންތިޚާބު ކުރެވޭ ގޮތާއި ވަކިކުރެވޭ ގޮތް**

(ހ) މި އެސޯސިއޭޝަނުގެ ހިންގާ ކޮމިޓީގެ މެންބަރަކަށް ވެވޭނީ މި އެސޯސިއޭޝަނުގައި ރަޖިސްޓަރީވެފައިވާ މެންބަރުންނަށެވެ.

(ށ) އެސޯސިއޭޝަނުގެ އާންމު މެންބަރުންގެ ޖަލްސާ ބޭއްވުމުގެ ............ (.........) ދުވަސް ކުރިން ހިންގާ ކޮމިޓީގެ މަޤާމްތަކަށް ކުރިމަތިލުމުގެ ފުރުޞަތު އާންމުކޮށް ހުޅުވާލައި އެމަޤާމްތައް އެނގޭނެހެން އެސޯސިއޭޝަނުގެ އިދާރާގެ ނޯޓިސް ބޯޑުގައި އިޢުލާންކުރަންވާނެއެވެ.

(ނ) މިގޮތަށް އިޢުލާން ކުރުމުން މަޤާމްތަކަށް ކުރިމަތިލުމަށް ބޭނުންވާ މެންބަރުން އެ މެންބަރަކު ކުރިމަތިލުމަށް ބޭނުންވާ މަޤާމާއެކު ސިޓީއަކުން އެސޯސިއޭޝަނުގެ އިދާރާއަށް ހުށަހަޅަންވާނެއެވެ.

(ރ) ކޮންމެ މަޤާމަކަށްވެސް މެންބަރުން ހޮވާނީ އާންމު މެންބަރުންގެ ވޯޓަކުންނެވެ.

(ބ) މަޤާމަކަށް މެންބަރަކު ކުރިމަތިލާފައިނުވާނަމަ ޖަލްސާގެ ތެރެއިން އެމަޤާމަކަށް މެންބަރުން ހުށަހަޅާ ތާއީދު ލިބިއްޖެނަމަ އެފަރާތެއް އެމަޤާމެއް ޤަބޫލުކުރޭތޯ ބެލުމަށްފަހު ގިނަ ވޯޓު ލިބޭ މިންވަރަކުން އެމަޤާމަށް އިންތިޚާބު ކުރެވޭނެއެވެ.

(ޅ) މަޤްބޫލު ޢުޒުރެއްނެތި ވިދިވިގެން ހިންގާ ކޮމިޓީގެ 03 (ތިނެއް) ޖަލްސާއަށް ހިންގާ ކޮމިޓީގެ މެންބަރަކު ޙާޟިރުނުވެއްޖެނަމަ އެ މެންބަރަކު ހުރި މަޤާމުން ވަކިކުރުމުގެ އިޚްތިޔާރު ހިންގާ ކޮމިޓީގެ މަޝްވަރާއާއެކު އެސޯސިއޭޝަނުގައި އެވަގުތަކު ހުރި އެންމެ އިސްވެރިއަކަށް ލިބިގެންވެއެވެ.

(ކ) ހިންގާ ކޮމިޓީގެ މެންބަރެއްގެ މައްޗަށް ރާއްޖޭގެ ޤާނޫނާއި ޚިލާފު ޢަމަލެއް ކޮށްގެން އެކަމުގެ ކުށް ޘާބިތުވެއްޖެނަމަ އެ ދުވަހަކުން ފެށިގެން އެ މެންބަރަކު މެންބަރުކަމުން ވަކިކުރެވޭނެއެވެ.

(އ) ހިންގާ ކޮމިޓީގެ މެންބަރަކު މެންބަރުކަމުން ވަކިވާން އެދިއްޖެނަމަ އެކަން އެސޯސިއޭޝަނުގެ ރައީސަށް ހުށަހެޅުމުން އެފަރާތަކާއި ހިންގާ ކޮމިޓީން އެސޯސިއޭޝަނުގެ މުދަލެއް ނުވަތަ ފައިސާއެއް ޙަވާލުކޮށްފައިވާނަމަ އެތަކެތި ރައްދުކުރުމަށާއި، އަދި ކުރަމުންއައި މަސައްކަތް ގޮސްފައިވާ ހިސާބުގެ ތަފްޞީލު ހިންގާ ކޮމިޓީއަށް ހުށަހެޅުމަށް މުއްދަތެއް ދިނުމަށްފަހު، މިކަންކަން ހަމަޖެހުމުން އެމީހަކު ހިންގާ ކޮމިޓީގެ މެންބަރުކަމުން ވަކިކުރިކަމުގެ ލިޔުން އެފަރާތަކާއި ޙަވާލު ކުރެވޭނެއެވެ.

(ވ) އެސޯސިއޭޝަނުގެ ހިންގާ ކޮމިޓީގެ މެންބަރަކު މެންބަރުކަމުން ވަކިވެއްޖެނަމަ އެ މެންބަރަކު ވަކިވާތާ 30 (ތިރީސް) ދުވަހުގެ ތެރޭގައި އެމަޤާމަށް ބޭފުޅަކު އިންތިޚާބު ކުރަންވާނެއެވެ.

**13. ހިންގާ ކޮމިޓީގެ ޖަލްސާ**

(ހ) މި އެސޯސިއޭޝަނުގެ ހިންގާ ކޮމިޓީގެ ޖަލްސާއެއް ކޮންމެ އަހަރަކު މަދުވެގެން .......... (...........) ފަހަރު ބޭއްވޭނެއެވެ. މިޖަލްސާތަކުގެ ޤާނޫނީ ޢަދަދަކީ ހިންގާ ކޮމިޓީގެ މެންބަރުންގެ 2/1 (ދެބައިކުޅަ އެއްބައި) އަށް ވުރެ ގިނަ ޢަދަދެކެވެ. މި ޖަލްސާތަކުގެ ރިޔާސަތު ބަލަހައްޓާނީ އެސޯސިއޭޝަނުގެ ރައީސެވެ. ރައީސް ނެތް ޙާލަތެއްގައިނަމަ އެސޯސިއޭޝަނުގެ ނައިބު ރައީސެވެ. މި ޖަލްސާތަކުގެ ޔައުމިއްޔާ ލިޔެ ބަލައްޓާނީ ސެކްރެޓަރީއެވެ. ކޮންމެ ޖަލްސާއެއްގެ ޔައުމިއްޔާގައިވެސް އެ ޖަލްސާއެއްގެ ރިޔާސަތު ބެލެހެއްޓެވި ވެރިޔަކާއި ސެކްރެޓަރީ ސޮއިކޮށް މި ޔައުމިއްޔާތައް ގަވާއިދުން ފައިލްކޮށް ބަލަހައްޓަންވާނެއެވެ.

**14. ހިންގާ ކޮމިޓީގައި ވޯޓު ދެވޭ ގޮތް**

(ހ) ހިންގާ ކޮމިޓީގެ ޖަލްސާތަކަށް ހުށަހެޅޭ ކަންކަން ނިންމާނީ ވޯޓުގެ އަޣްލަބިއްޔަތުންނެވެ. ދެވޭ ވޯޓް ދެކޮޅަށް އެއްވަރު ވެއްޖެނަމަ، ރައީސަށް ކާސްޓިންގ ވޯޓެއް ލެވިދާނެއެވެ.

**15. އާންމު ޖަލްސާ**

(ހ) މި އެސޯސިއޭޝަނުގެ އާންމު ޖަލްސާއެއް ކޮންމެ އަހަރަކު މަދުވެގެން … (…..) ފަހަރު ބާއްވަންވާނެއެވެ. މި ޖަލްސާތަކުގެ ޤާނޫނީ އަދަދަކީ މެންބަރުންގެ %..... (……………… އިންސައްތަ) އެވެ. މި ޖަލްސާތަކުގެ ރިޔާސަތު ބަލަހައްޓާނީ އެސޯސިއޭޝަނުގެ ރައީސެވެ. ރައީސް ނެތް ޙާލަތެއްގައިނަމަ އެސޯސިއޭޝަނުގެ ނާއިބު ރައީސެވެ. މި ޖަލްސާތަކުގެ ޔައުމިއްޔާ ލިޔެ ބަލައްޓާނީ ސެކްރެޓަރީއެވެ. ކޮންމެ ޖަލްސާއެއްގެ ޔައުމިއްޔާގައި ވެސް އެ ޖަލްސާއެއްގެ ރިޔާސަތު ބެލެހެއްޓެވި ވެރިޔަކާއި ސެކްރެޓަރީ ސޮއިކޮށް މި ޔައުމިއްޔާތައް ގަވާއިދުން ފައިލްކޮށް ބަލަހައްޓަންވާނެއެވެ.

**16. އާންމު ޖަލްސާތަކާއި ހިންގާ ކޮމިޓީގެ ޖަލްސާތަކުގައި ވޯޓު ދޭ ގޮތާއި ކަންކަން ފާސްކުރެވޭ ގޮތް**

(ހ) މި އެސޯސިއޭޝަނުގެ އާންމު ޖަލްސާތަކާއި، ހިންގާކޮމިޓީގެ ޖަލްސާތަކުގައި ވޯޓުދޭނީ އެވަގުތެއްގައި ޖަލްސާގައި ބައިވެރިވާ މެންބަރުންގެ ތެރެއިން ނިންމާ ތިރީގައި އެވާ 02 (ދޭއް) ގޮތުންކުރެ ގޮތަކަށެވެ.

(1) ރިޔާސަތުން ވޯޓަށް އަހައި އަތް އުފުލައިގެން.

(2) މެންބަރުންގެ މެދުގައި ނަގާ ސިއްރު ވޯޓަކުން.

(ށ) މިގޮތައް ފާސްކުރާ ކަންކަން ފާސްކުރާނީ ޤާނޫނާއި ގަވާއިދުގައި އެހެންގޮތަކަށް ނުބުނާހާ ހިނދަކު މެންބަރުންގެ އަޣްލަބިއްޔަތުންނެވެ.

(ނ) ހިންގާ ކޮމިޓީގައި ވޯޓުދެވޭ ކަމެއްގައި، ދެފަރާތަށް ލިބިފައިވާ ވޯޓު ހަމަހަމަވާނަމަ، އެކަމެއް ނިންމުމަށް ރައީސަށް ކާސްޓިންގ ވޯޓެއް ލެވިދާނެއެވެ.

**17. އަހަރީ އާންމު ޖަލްސާ**

(ހ) މި އެސޯސިއޭޝަނުގެ އަހަރީ އާންމު ޖަލްސާ ކޮންމެ އަހަރެއްގެ ................ މަހުގެ ތެރޭގައި ބޭއްވޭނެއެވެ. މި ޖަލްސާގައި ކުރިއަށް އޮތް އަހަރު އެސޯސިއޭޝަނުން ކުރާނެ ކަންތައްތަކެއް ކަނޑައެޅުމާއި، އެސޯސިއޭޝަނުގެ އަހަރީ ރިޕޯޓާއި އަހަރީ ހިސާބު ފާސްކުރުން އޮންނަންވާނެއެވެ. މި ޖަލްސާ ބޭއްވުމުގެ 10 (ދިހައެއް) ދުވަސް ކުރިން މެންބަރުންނަށް އެކަން އަންގަންވާނެއެވެ.

**18. އަހަރީ ރިޕޯޓާއި އަހަރީ ހިސާބު**

(ހ) އެސޯސިއޭޝަނަށް ލިބުނު އާމްދަނީއާއި ޚަރަދުގެ ހިސާބާއި، އެސޯސިއޭޝަން ހިނގިގޮތުގެ ރިޕޯޓް ހިންގާ ކޮމިޓީން ފާސްކުރުމަށްފަހު އެހިސާބުތަކާއި ރިޕޯޓުގައި ހިންގާ ކޮމިޓީގެ މެންބަރުން ސޮއިކޮށް އެސޯސިއޭޝަނުގެ އާންމު ޖަލްސާއަކަށް ހުށަހަޅާ ފާސްކުރުމަށްފަހު މިތަކެތި ފާސްކުރާތާ 30 (ތިރީސް) ދުވަހުގެ ތެރޭގައި ކޮމިޝަނަރ އޮފް ސްޕޯޓްސްއަށް ހުށަހަޅަންވާނެއެވެ.

**19. ނަން، ނިޝާން، ދިދަ، ކުލަ ނުވަތަ މޮޓޯ ބަދަލުކުރުން**

(ހ) މި އެސޯސިއޭޝަނުގެ ނަން، ނިޝާން، ދިދަ، ކުލަ ނުވަތަ މޮޓޯ ބަދަލުކުރެވޭނީ އާންމު ޖަލްސާ އަކުން ފާސްކުރުމަށްފަހު ކޮމިޝަނަރ އޮފް ސްޕޯޓްސްގެ ހުއްދަ ލިޔުމަކުން ލިބިގެންނެވެ.

**20. އެސޯސިއޭޝަނުގެ މެންބަރުންގެ މެދުގައި އުފެދޭ ދެބަސްވުންތައް ހައްލުކުރުމުގައި ޢަމަލު ކުރާނެ ގޮތް**

(ހ) ސްލޫކީ މިންގަނޑު ބަލާ ކޮމިޓީއެއް އެސޯސިއޭޝަނުގައި ގާއިމްކުރުން.

(ށ) ހުށައެޅޭ މައްސަލަތަކާއި ދެބަސްވުންތައް ދިމާވާން މެދުވެރިވި ސަބަބު ބަލައި މައްސަލަތަކުގައި ޒިންމާވާ މެންބަރުންނާއި މެދު ފިޔަވަޅުއެޅުން.

(ނ) މަސްޢޫލިއްޔަތުން ވަގުތީގޮތުން ދުރުކުރުން (ސުލޫކީ މިންގަނޑު ބަލާ ކޮމިޓީން ކަނޑައަޅާ މުއްދަތަކަށް).

 (ރ) މެންބަރުކަމުން ވަކިކުރުން (ސުލޫކީ މިންގަނޑު ބަލާ ކޮމިޓީން އެ މައްސަލައިގެ ކުޑަ ބޮޑު މިނަށް ބެލުމަށްފަހު).

**21. އެސޯސިއޭޝަނުގެ ދަރަނި**

(ހ) މި އެސޯސިއޭޝަނަށް އެއްވެސް ދަރަންޏެއް ނުވަތަ އެފަދަ ޒިންމާއެއް ނެގޭނީ، އެސޯސިއޭޝަނުގެ ހިންގާ ކޮމިޓީން ފާސްކޮށް އެދަރަންޏެއް އަދާކުރާނެގޮތް ކަނޑައަޅާ ހަމަޖެއްސުމަށްފަހު ކްލަބުގެ ހިންގާ ގަވާއިދުގައިވާ ގޮތުގެ މަތިންނެވެ. އަދި އެސޯސިއޭޝަނުގެ މިލްކުގައިވާ ފައިސާއާއި މުދަލުގެ ޖުމްލަ އަގަށްވުރެ ބޮޑު ދަރަންޏެއް ނުވަތަ މާލީ ޒިންމާއެއް ނެގޭނީ، އެސޯސިއޭޝަނުގެ ހިންގާ ކޮމިޓީން ފާސްކުރުމަށްފަހު އެސޯސިއޭޝަނުގެ އާންމު ޖަލްސާގެ ޚާއްޞަ ޤަރާރަކުން އެ ފާސްކުރުމަށް ތާއީދު ލިބިގެންނެވެ.

(ށ) އެސޯސިއޭޝަން އުވާލެވޭއިރު އެސޯސިއޭޝަނުގެ ދަރަނިތައް އަދާކުރެވޭ ވަރަށް އެސޯސިއޭޝަނުގައި ފައިސާ ނެތްނަމަ އެދަރަނިތައް އަދާކުރާނީ ހިންގާ ކޮމިޓީގެ މެންބަރުން ހަމަހަމަވާ ގޮތަށް ބަހާލައިގެންނެވެ.

**22. ހިންގާ ގަވާއިދަށް ބަދަލުގެނައުން**

(ހ) މި އެސޯސިއޭޝަނުގެ ހިންގާ ގަވާއިދަށް ބަދަލެއް ގެންނަންވެއްޖެ ހިނދެއްގައި އެ ބަދަލު ގެނެވޭނީ އާންމު މެންބަރުންގެ ޖަލްސާއެއް ބޭއްވުމަށްފަހު ފާސްކުރާ ޚާއްޞަ ޤަރާރަކުންނެވެ. މި ޤަރާރު ފާސްކުރާނީ އާންމު މެންބަރުންގެ 3/2 (ތިންބައިކުޅަ ދެބައި) ގެ އަޣްލަބިއްޔަތުންނެވެ. މި ބަދަލު ގެނެވޭނީ ކޮމިޝަނަރ އޮފް ސްޕޯޓްސްގެ ހުއްދަ ލިޔުމުން ލިބިގެންނެވެ.

**23. އެސޯސިއޭޝަން އުވާލުން**

(ހ) މި އެސޯސިއޭޝަން އުވާލުމަށް ކަނޑައެޅޭނީ އެސޯސިއޭޝަން އުވާލުމަށްޓަކައި އެސޯސިއޭޝަނުގެ ހިންގާ ގަވާއިދުގެ 4 ވަނަ މާއްދާގެ (ނ) ގައިވާ ގޮތުގެ މަތިން ޢަމަލުކޮށް، އެސޯސިއޭޝަނުގެ އާންމު ޖަލްސާއަކުން ފާސްކުރާ ޚާއްޞަ ޤަރާރަކުން %65 (ފަސްދޮޅަސް ފަހެއް އިންސައްތަ) އަޣްލަބިއްޔަތު ލިބި އެކަން ކޮމިޝަނަރ އޮފް ސްޕޯޓްސް އަށް ލިޔެ އެކަން ޤަބޫލުކުރުމުންނެވެ. ނުވަތަ ސަރުކާރުން މި އެސޯސިއޭޝަން އުވާލުމަށް އެންގުމުންނެވެ. އެސޯސިއޭޝަން އުވާލުމަށް ކަނޑައެޅުމުން ޢަމަލުކުރާނީ ކުޅިވަރު ޖަމްޢިއްޔާތައް ރަޖިސްޓަރީކޮށް ހިންގުމާބެހޭ ގަވާއިދު 41 ވަނަ މާއްދާގައިވާ ގޮތުގެމަތިންނެވެ.

**24. މި ގަވާއިދުގައި ނުހިމެނޭ ކަމެއް ދިމާވުން**

(ހ) މި ގަވާއިދުގައި ނުހިމެނޭ ކަމެއް ދިމާވެއްޖެނަމަ، އެކަމާބެހޭގޮތުން ދިވެހިރާއްޖޭގެ ޤާނޫނުތަކާއި ގަވާއިދުތަކާއި ޚިލާފުނުވާ ގޮތެއްގެ މަތިން ގޮތެއް ނިންމުމުގެ އިޚްތިޔާރު އެސޯސިއޭޝަނުގެ ހިންގާ ކޮމިޓީއަށް ލިބިގެންވެއެވެ. އަދި، މި ގަވާއިދާއި ޚިލާފުނުވާ ގޮތެއްގެ މަތިން، އެސޯސިއޭޝަން ހިންގުމާއި ގުޅިގެން ކުރަންޖެހޭ ކަންކަން ކުރާނެ ގޮތްތަކުގެ ގަވާއިދުތައް ހެދުމުގެ ފުރިހަމަ އިޚްތިޔާރު އެސޯސިއޭޝަނުގެ ހިންގާ ކޮމިޓީއަށް ލިބިގެންވެއެވެ.